**OBRAZEC 10 – Osnutek pogodbe – 2. SPREMEMBA RD**

***(Ponudnik izpolni vsa obarvana polja)***

**ZAVOD ZA POKOJNINSKO IN INVALIDSKO ZAVAROVANJE SLOVENIJE,** Kolodvorska ulica 15, 1000 Ljubljana, ki ga po pooblastilu generalnega direktorja zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(v nadaljevanju naročnik)

Identifikacijska št. za DDV: SI 85876500

Matična številka: 5156700000

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(v nadaljevanju izvajalec)

Identifikacijska št. za DDV: \_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_

**POGODBA O IZVEDBI JAVNEGA NAROČILA**

**Preverjanje skladnosti namestitev programske opreme IBM v okoljih naročnika**

**št. javnega naročila: 430-27/2023, št. pogodbe:\_\_\_\_\_\_\_\_\_\_**

 **(podatek navede naročnik)**

1. **UVODNA DOLOČILA**
2. člen

**Uvodna določila**

Pogodbeni stranki uvodoma ugotavljata, da je naročnik izvedel javno naročilo storitev za preverjanje skladnosti namestitev programske opreme IBM v okoljih naročnika po postopku naročila male vrednosti na podlagi 47. člena Zakona o javnem naročanju (ZJN–3; Ur. l. RS, št. 91/2015 s spremembami in dopolnitvami). Obvestilo o naročilu male vrednosti je bilo objavljeno na Portalu javnih naročil pri Uradnem listu RS, pod št. objave \_\_\_\_\_\_\_\_\_\_\_, dne \_\_\_\_\_\_\_\_\_\_.

 **(podatek navede naročnik)**

Izvajalec je bil izbran kot najugodnejši ponudnik predmetnega javnega naročila na podlagi odločitve o oddaji javnega naročila št. \_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_.

 **(podatek navede naročnik)**

S to pogodbo se pogodbeni stranki dogovorita o splošnih in posebnih pogojih izvedbe javnega naročila.

Izvajalec s podpisom te pogodbe potrjuje, da se predmetno javno naročilo izvaja skladno z razpisno in ponudbeno dokumentacijo za predmetno javno naročilo ter da je v celoti seznanjen z obsegom, obveznostmi in zahtevnostjo storitev po tej pogodbi. V primeru razhajanj med določili te pogodbe in določili razpisne dokumentacije predmetnega javnega naročila, veljajo določila razpisne dokumentacije.

1. člen

**Sestavni deli pogodbe**

Sestavni deli te pogodbe so:

* »Opis predmeta in tehnične zahteve za storitve« iz točke 2.2 razpisne dokumentacije,
* »Seznam usposobljenih strokovnjakov« (OBRAZEC 7) z dne \_\_\_\_\_\_\_\_\_\_\_\_,
* *»Razdelitev del med gospodarskimi subjekti« (OBRAZEC 11) z dne \_\_\_\_\_\_\_\_,*
* *»Soglasje podizvajalca za neposredna plačila« (OBRAZEC 12) z dne \_\_\_\_\_\_\_\_\_\_.*

**(podatke navede naročnik)**

1. **PREDMET POGODBE IN KOORDINACIJA IZVAJANJA STORITEV**
2. člen

**Predmet pogodbe**

Izvajalec bo na podlagi te pogodbe in njenih sestavnih delov ter razpisne in ponudbene dokumentacije za naročnika izvajal storitve preverjanja skladnosti namestitev licenčne programske opreme IBM v okoljih naročnika, glede na ureditev v pogodbi za najem, nakup in vzdrževanje programske opreme IBM, ki jo ima naročnik sklenjeno s podjetjem IBM Slovenija d.o.o., Ljubljana, za obdobje do 31. 12. 2025. Naročnik je v okviru navedene pogodbe vključen v program IASP (IBM Authorized Software Asset management provider).

Način izvajanja storitev in medsebojnih obveznosti je natančno opredeljen v prilogah »Opis predmeta in tehnične zahteve za storitve«, ki je sestavni del te pogodbe.

Izvajalec mora pri izvedbi storitev upoštevati zahteve iz te pogodbe in njenih prilog, zahteve iz razpisne dokumentacije in navodila naročnika.

1. člen

**Koordinacija izvajanja predmetnih storitev**

Vsa koordinacija izvajanja pogodbenih storitev poteka v slovenskem jeziku, razen če se naročnik in izvajalec dogovorita drugače. Tudi vsa dokumentacija, ki nastane pri izvajanju storitev, mora biti napisana oziroma prevedena v slovenski jezik, razen če se pogodbeni stranki dogovorita drugače.

Vsa obvestila pogodbenih strank in ostale pomembne komunikacije morajo biti nasprotni pogodbeni stranki poslane v pisni obliki po pošti ali elektronski pošti ter naslovljene na skrbnike te pogodbe. Pomembne komunikacije so tiste, ki zadevajo določbe te pogodbe, naročila, usklajevanja, potrjevanja, zavrnitve, prijave napak, plačila, opomine in pritožbe. Obe pogodbeni stranki se zavezujeta redno spremljati prejeto pošto. Operativna komunikacija lahko poteka tudi preko telefona.

1. **POGODBENA KOLIČINA**
2. člen

**Količina storitev v času trajanja pogodbe**

Storitve v času trajanja pogodbe vključujejo:

* Preverjanje okolja ter pripravo, pregled in oddajo začetnega poročila, ki vključuje izvedbo vseh nalog v okviru alinej A, B in C točke 2.2.2 tehničnih zahtev (zahtevane storitve).
* Pripravo, pregled in oddajo devetih (9) četrtletnih poročil, ki vključuje izvedbo vseh nalog v okviru alinej D in E točke 2.2.2 tehničnih zahtev (zahtevane storitve).
* Pripravo, pregled in oddajo dveh (2) letnih poročil, ki vključuje izvedbo vseh nalog v okviru alinej F točke 2.2.2 tehničnih zahtev (zahtevane storitve).
* Prehod na pripravo poročil preko orodja Flexera One with IBM Observability Managed za programsko opremo IBM, za katero je to mogoče, ki vključuje izvedbo vseh nalog v okviru prvega odstavka točke 2.2.3 tehničnih zahtev (zahteve za izvajalca).

Število poročil v okviru druge in tretje alineje je ocenjeno. Dejansko število je v času trajanja pogodbe glede na dejanske potrebe naročnika lahko manjše od ocenjenega, kar ne vpliva na pogodbene cene na enoto mere.

1. člen

**Stroški in škoda v primeru zmanjšanja pogodbenih količin**

Če pride do zmanjšanja obsega predmetnih storitev, naročnik izvajalcu ni dolžan povrniti nobenih stroškov oziroma škode iz tega naslova.

1. **VELJAVNOST IN TRAJANJE POGODBE**
2. člen

**Sklenitev in trajanje pogodbe**

Pogodba stopi v veljajo z dnem, ko jo podpišeta obe pogodbeni stranki.

Storitve po tej pogodbi se izvajajo tri (3) leta, šteto od dneva veljavnosti pogodbe.

1. **DELOVNI ČAS IN ROKI IZVEDBE STORITEV**
2. člen

**Čas izvedbe in prijava ter odprava napak**

Delovni čas je za potrebe izvajanja storitev po tej pogodbi opredeljen kot čas od ponedeljka do petka med 07:00 in 17:00. Izvajalec storitve izvaja v delovnem času naročnika, po potrebi in po dogovoru z naročnikom, pa se lahko storitve izvajajo tudi izven naročnikovega delovnega časa.

1. člen

**Roki izvedbe storitev**

Rok za začetek izvajanja storitev: z dnem veljavnosti pogodbe.

Rok za pripravo in oddajo začetnega poročila: 90 dni od veljavnosti pogodbe, razen če se naročnik in ponudnik zaradi obstoja utemeljenih okoliščin ne dogovorita drugače.

Rok za pripravo in oddajo četrtletnega poročila: 3 mesece po oddaji predhodnega poročila.

Rok za pripravo in oddajo letnega poročila: 1 leto po oddaji začetnega oziroma predhodnega letnega poročila.

1. člen

**Spremenjene okoliščine, ki vplivajo na roke izvedbe**

Roki izvedbe storitev po tej pogodbi se izjemoma lahko podaljšajo v primerih:

* izrednih dogodkov (višja sila),
* vladnih ukrepov sprejetih zaradi izrednih okoliščin,
* prekinitve oziroma prestavitve izvajanja storitev na zahtevo naročnika,
* okoliščin oziroma dogodkov, ki vplivajo na izvedbo storitev, in jih ni bilo mogoče predvideti ter jih ni povzročil izvajalec.

Za višjo silo se štejejo dogodki in okoliščine, ki jih kot takšne priznava sodna praksa v primerljivih primerih.

Izvajalec mora obvestiti naročnika o razlogih za podaljšanje pogodbenega roka v pisni obliki, lahko tudi preko elektronske pošte, z obrazložitvijo in navedbo razlogov za podaljšanje takoj, ko izve za vzrok, zaradi katerega se rok lahko podaljša, sicer izgubi pravico do podaljšanja roka. Pogodbeni stranki dogovorita nov (podaljšan) rok za izvedbo. Naročnik pošlje izvajalcu potrditev podaljšanja roka po elektronski pošti in sklenitev aneksa glede podaljšanja le-tega ni potrebna.

V primeru tretje alineje prvega odstavka tega člena se lahko rok izvedbe podaljša tudi na predlog naročnika brez predhodnega pisnega predloga izvajalca.

Podaljšanje roka ne vpliva na pogodbene cene, določene s to pogodbo.

**V KRAJ IZVEDBE**

1. člen

**Lokacija izvajanja storitev**

Izvajalec bo storitve izvajal na svoji lokaciji, s pomočjo programske opreme za dostop na daljavo, po dogovoru z naročnikom pa tudi na sedežu naročnika: ZPIZ, Kolodvorska 15, Ljubljana.

1. **JAMSTVO ZA IZVEDENE STORITVE**
2. člen

Izvajalec jamči za dobro in pravilno izvedbo opravljenih storitev, dvanajst (12) mesecev od dneva predaje posamezne storitve.

V obdobju jamstva se izvajalec zavezuje brez dodatnih stroškov za naročnika odpraviti vse pomanjkljivosti, ki so posledica nekvalitetno izvedenih storitev v okviru predmetnega naročila.

Za pomanjkljivost se šteje vsako odstopanje od specifikacij oziroma zahtev in naročila naročnika.

1. **POGODBENA CENA NA ENOTO MERE IN SKUPNA POGODBENA VREDNOST**
2. člen

**Pogodbena cena na enoto mere**

Pogodbene cene na enoto mere, so razvidne iz predračuna, ki je sestavni del te pogodbe, in morajo vključevati vse stroške, povezane z izvedbo predmetnega javnega naročila.

Naročnik nima v zvezi z izvajanjem predmetnih storitev (delo, potni stroški, koordinacija in komunikacija, priprava poročil in drugo) po tej pogodbi nobenih dodatnih stroškov, zato stroškov, ki bi presegali pogodbene cene na enoto mere v EUR brez DDV, ne priznava.

Pogodbene cene na enoto mere v EUR brez DDV morajo biti fiksne ves čas trajanja te pogodbe, ne glede na dejanski obseg storitev.

Ne glede na navedeno v prejšnjem odstavku se pogodbene cene na enoto mere v EUR brez DDV lahko spremenijo v primeru valorizacije denarnih obveznosti iz 19. člena te pogodbe, vendar le pod pogoji, ki jih določa navedeni člen.

***(spodnja določba se uporablja, če izvajalec ob podpisu pogodbe ni zavezanec za DDV)***

*Ne glede na navedeno v tretjem odstavku tega člena, se cena na enoto mere v EUR brez DDV spremeni v primeru spremembe davčnega statusa izvajalca na način iz 16. člena te pogodbe.*

1. člen

**Skupna pogodbena vrednost**

Skupna pogodbena vrednost po predračunu znaša \_\_\_\_\_\_\_\_\_\_\_\_ EUR brez DDV in \_\_\_\_\_\_\_\_\_\_\_\_ EUR z DDV.

Ne glede na navedeno v prejšnjem odstavku se skupna pogodbena vrednost lahko poveča v primerih in pod pogoji, ki jih določa 95. člen ZJN-3.

1. **OBRAČUN STORITEV IN DAVKA NA DODANO VREDNOST**
2. **člen**

**Obračun storitev**

Izvajalec dela za pripravo, pregled in oddajo začetnega, vsakokratnega četrtletnega, in vsakokratnega letnega poročila obračuna po izvedbi zahtevanih nalog v znesku, navedenem v predračunu za posamezno vrsto poročila. Obračun storitev se lahko odda skupaj s poročilom.

1. člen

**Obračun davka na dodano vrednost**

Pogodbeni stranki soglašata, da se DDV na izstavljenem računu obračuna po stopnji, veljavni na dan izdaje računa. Zakonska sprememba stopnje DDV ne spremeni cene na enoto mere brez DDV. Stroške iz naslova zakonskega povišanja stopnje DDV nosi naročnik.

***(Spodnja določba se uporablja, če izvajalec ob podpisu pogodbe ni zavezanec za DDV)***

*Stroške spremembe stopnje DDV zaradi spremembe davčnega statusa izvajalca nosi izvajalec in v tem primeru končna cena na enoto mere, ki jo plača naročnik, ostane nespremenjena (pogodbena cena na enoto mere skupaj z davkom je enaka ponujeni ceni na enoto mere v EUR brez DDV iz predračuna).*

1. člen

**Izstavitev računa**

Vsak izstavljeni račun, se mora sklicevati na številko te pogodbe \_\_\_\_\_\_\_\_\_\_\_\_\_\_\_\_.

 **(podatek navede naročnik)**

1. **PLAČILNI POGOJI**
2. člen

**Rok in način plačila**

Naročnik bo storitve po tej pogodbi plačal v roku trideset (30) dni od dneva prejema računa na transakcijski račun izvajalca*/podizvajalca* *(v primeru nominacije in neposrednega plačevanja).*

Naročnik bo storitve plačal po oddaji vsakokratnega poročila.

Pogoj za plačilo računa je s strani naročnika potrjeno poročilo o izvedenih storitvah.

1. **VALORIZACIJA DENARNIH OBVEZNOSTI**
2. člen

**Valorizacija denarnih obveznosti**

Valorizacija denarnih obveznosti za vse pogodbene cene na enoto se skladno s Pravilnikom o načinu valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Ur. l. RS št. 1/04) lahko prvič izvede:

1. po preteku enega leta od sklenitve pogodbe in
2. ko kumulativno povečanje indeksa cen življenjskih potrebščin preseže 4 % vrednosti, šteto od preteka enega leta od sklenitve pogodbe.

Nadaljnja povišanja se lahko izvedejo, ko kumulativno povečanje indeksa cen življenjskih potrebščin ponovno preseže 4 % vrednosti od zadnjega povišanja denarnih obveznosti.

Povišanje denarnih obveznosti lahko znaša največ 80 % povišanja indeksa cen iz prvega in drugega odstavka tega člena.

V primeru spremembe cen iz tega člena, izvajalec pošlje naročniku (skrbniku pogodbe) pisni predlog za povišanje cen z obrazložitvijo in utemeljitvijo, upoštevajoč uradno objavljene in preverljive podatke v Republiki Sloveniji. Če naročnik soglaša z utemeljitvijo izvajalca in je dosežen obojestranski dogovor glede povišanja cene, pogodbeni stranki skleneta aneks k tej pogodbi, s katerim se dogovorita za povišanje cen.

1. **OBVEZNOSTI IZVAJALCA IN USPOSOBLJENOST STROKOVNJAKOV**
2. člen

**Obveznosti izvajalca**

Izvajalec je dolžan:

* vse obveznosti po tej pogodbi opraviti strokovno, pravilno, vestno, kvalitetno, po pravilih stroke in v skladu z veljavnimi tehničnimi predpisi, standardi, normativi in zakonodajo, ki se nanaša na predmet pogodbe, ter na način, kot je opredeljen v razpisni in ponudbeni dokumentaciji,
* sodelovati z naročnikom, upoštevati njegove ekonomske in tehnične pogoje ter opravljati pogodbene obveznosti gospodarno v korist naročnika,
* storiti vse, kar sodi v obseg prevzetih obveznosti, da bodo po tej pogodbi dogovorjeni roki izpolnjeni in dosledno upoštevani,
* takoj pisno opozoriti naročnika na okoliščine, ki bi lahko otežile ali onemogočile kakovostno in pravilno izvedbo pogodbenih obveznosti,
* naročniku omogočiti ustrezen nadzor nad izvajanjem pogodbenih obveznosti,
* voditi dokumentacijo o obsegu in vsebini opravljenih nalog predmeta pogodbe ter predanih izdelkih in poročilih.

Delovnemu osebju izvajalca je prepovedano v poslovne prostore naročnika pripeljati osebe, ki niso v delovnem ali pogodbenem razmerju z izvajalcem *oziroma podizvajalcem (v primeru nominacije),* in o katerih naročnik ni predhodno obveščen.

1. člen

**Usposobljenost strokovnjakov**

Izvajalec je dolžan usposobljenost za preverjanje skladnosti namestitev licenčne programske opreme IBM zagotavljati vse čas trajanja pogodbe. V primeru spremembe je izvajalec dolžan o tem nemudoma obvestiti naročnika.

Storitve po tej pogodbi, za katere se zahteva usposobljenost izvajajo usposobljeni strokovnjaki, ki jih je izvajalec navedel v dokumentu/prilogi »Seznam usposobljenih strokovnjakov«, ki je sestavni del te pogodbe. Ves čas trajanja pogodbe mora izvajalec izpolnjevati vse zahteve v zvezi z usposobljenostjo strokovnjakov iz seznama.

Izvajalec lahko za izvajanje storitev iz prejšnjega odstavka po predhodni odobritvi naročnika vključi dodatne ali zamenja obstoječe usposobljene strokovnjake. Na novo predlagani usposobljeni strokovnjaki morajo izpolnjevati enake pogoje, kot so le-ti bili zahtevani v razpisni dokumentaciji predmetnega javnega naročila. V tem primeru je izvajalec dolžan naročniku posredovati nov seznam usposobljenih strokovnjakov skupaj z ustreznimi dokazili o usposobljenosti. Sklenitev aneksa glede spremembe usposobljenih strokovnjakov ni potrebna, razen če sprememba usposobljenega strokovnjaka vpliva na nominacijo (novega) podizvajalca.

Izvajalec se zaveže ves čas izvajanja storitev po tej pogodbi zagotavljati številčnost usposobljenih strokovnjakov, kot je le-to opredeljeval pogoj za sodelovanje iz razpisne dokumentacije za predmetno javno naročilo.

Naročnik si pridržuje pravico, da lahko v primeru dvoma kadarkoli preveri usposobljenost strokovnjakov, ki opravljajo storitve po tej pogodbi. Vsi usposobljeni strokovnjaki so naročniku dolžni dati verodostojne podatke.

1. **OBVEZNOSTI NAROČNIKA**
2. člen

**Obveznosti naročnika**

Naročnik se zavezuje:

* pravočasno pregledovati in potrjevati pripravljena poročila in druge izdelke po pogodbi,
* izvajalcu zagotoviti dostop do vseh podatkov o uporabi programske opreme IBM in druge dostope, potrebne za izvedbo storitev,
* zagotoviti izvajalcu delovne pogoje v skladu z veljavnimi predpisi,
* sodelovati z izvajalcem s ciljem, da se obveznosti po tej pogodbi opravijo v dogovorjeni vsebini, pravočasno, kvalitetno in v obojestransko korist,
* pravočasno obvestiti izvajalca o vseh spremembah in novo nastalih položajih ter okoliščinah, ki bi lahko imele vpliv na izvajanje obveznosti po tej pogodbi,
* omogočiti izvajalcu potreben dostop do dokumentacije in rešitev, v kolikor se to potrebuje za izvedbo storitev po tej pogodbi.
1. **POGODBENA KAZEN**
2. člen

**Višine pogodbenih kazni za zamudo**

Naročnik v primeru zamude rokov izvedbe storitev iz razlogov, ki niso na strani naročnika oziroma ne gre za višjo silo, lahko izvajalcu zaračuna pogodbeno kazen, in sicer:

* za vsak dan zamude roka za pripravo in oddajo začetnega poročila se lahko zaračuna pogodbena kazen v višini 250,00 EUR, vendar skupaj ne več kot 5.000,00 EUR,
* za vsak dan zamude roka za pripravo in oddajo četrtletnega poročila se lahko zaračuna pogodbena kazen v višini 150,00 EUR, vendar skupaj ne več kot 3.000,00 EUR,
* za vsak dan zamude roka za pripravo in oddajo letnega poročila se lahko zaračuna pogodbena kazen v višini 250,00 EUR, vendar skupaj ne več kot 5.000,00 EUR.

Naročnik lahko zahteva od izvajalca poleg pogodbene kazni tudi izpolnitev obveznosti v zamudi.

1. člen

**Obračun pogodbene kazni**

Izvajalec ne odgovarja za nepravočasno izvedbo predmetnih storitev, če naročnik ne izpolni vseh svojih obveznosti.

Pogodbeni stranki soglašata, da naročnik v času, ko je izvajalec v zamudi, ni dolžan sporočiti izvajalcu, da si pridržuje pravico do pogodbene kazni. Naročnik lahko zahteva pogodbeno kazen, v kolikor to sporoči izvajalcu najkasneje v roku osem (8) delovnih dni od dneva izpolnitve obveznosti v zamudi oziroma izteka te pogodbe, kar nastopi prej.

Pogodbena kazen se obračuna ne glede na to, ali izvajalec zamuja z izvedbo storitev v celoti ali samo z delom.

Pogodbena kazen se obračuna tudi v primeru zamude roka izvedbe, ki je bil naknadno dogovorjen (podaljšan) kot posledica dogodkov iz prvega odstavka 10. člena te pogodbe (zamuda novo dogovorjenega roka).

Iz naslova pogodbene kazni naročnik izvajalcu izstavi bremepis, ki ga je izvajalec dolžan plačati v roku osem (8) dni od dneva njegovega prejema.

Ne glede na navedeno v tem členu, naročnik ne obračuna pogodbene kazni, če v času trajanja te pogodbe veljavna zakonodaja določa takšen ukrep.

1. **POVRAČILO STROŠKOV IN ŠKODE**
2. člen

Pogodbeni stranki se dogovorita, da je izvajalec dolžan naročniku povrniti vse stroške in škodo, ki bi naročniku nastali zaradi zamude rokov izvedbe in presegajo zneske pogodbenih kazni iz 23. člena te pogodbe, kot tudi zaradi neizpolnjevanja drugih pogodbenih obveznosti iz razlogov na strani izvajalca.

Stroški in škoda, ki bi naročniku nastali zaradi razlogov iz prvega odstavka tega člena, se presojajo po splošnih načelih odškodninske odgovornosti in so za vse primere skupaj po tej pogodbi omejeni do višine pogodbene vrednosti iz 14. člena te pogodbe. Znesek morebitne predhodno obračunane in plačane pogodbene kazni se odšteje od skupnega zneska stroškov in škode.

1. **SKRBNIKI POGODBE TER KONTAKTNA TOČKA ZA PRIJAVO NAPAK**
2. člen

**Skrbniki pogodbe in kontaktni podatki**

Pogodbeni stranki imenujeta svoje skrbnike pogodbe z namenom, da bi sproti reševali vsa vprašanja, ki se nanašajo na izvajanje te pogodbe, in tako omogočili nemoteno izvedbo pogodbenih obveznosti.

Skrbnik pogodbe na strani naročnika je \_\_\_\_\_\_\_\_\_\_\_\_\_\_\_\_\_\_\_\_\_\_\_\_, elektronski naslov \_\_\_\_\_\_\_\_\_\_\_\_\_\_\_\_\_\_\_, telefonska št. \_\_\_\_\_\_\_\_\_\_\_\_\_\_\_\_\_.

 **(podatke navede naročnik)**

Skrbnik pogodbe na strani izvajalca je \_\_\_\_\_\_\_\_\_\_\_\_\_\_\_\_\_\_\_\_\_\_\_\_, elektronski naslov \_\_\_\_\_\_\_\_\_\_\_\_\_\_\_\_\_\_\_, telefonska št. \_\_\_\_\_\_\_\_\_\_\_\_\_\_\_\_\_.

Pogodbeni stranki smeta v primeru objektivnih razlogov zamenjati skrbnika pogodbe. Za spremembo skrbnika pogodbe je dovolj pisno obvestilo ene stranke drugi stranki in sklenitev aneksa glede zamenjave skrbnika pogodbe ni potrebna.

Skrbnika sproti ocenjujeta kakovost opravljenih pogodbenih obveznosti ter razrešujeta morebitna nesoglasja, reklamacije in podobno. Če naročnik poda pisne pripombe, jih je izvajalec dolžan upoštevati in v dogovorjenem roku tudi odpraviti napake, vse na svoje stroške.

1. **PROTIKORUPCIJSKA KLAVZULA**
2. člen

**Protikorupcijska klavzula**

V primeru, da se ugotovi, da je pri izvedbi javnega naročila, na podlagi katerega je podpisana ta pogodba, ali pri izvajanju te pogodbe kdo v imenu ali na račun druge stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi stranki pogodbe ali njenemu predstavniku, zastopniku, posredniku, je ta pogodba nična.

1. **VARSTVO OSEBNIH IN ZAUPNIH PODATKOV**
2. člen

**Obveza izvajalca**

Izvajalec se obvezuje osebne podatke (v kolikor se z njimi pri izvajanju storitev po tej pogodbi utegne seznaniti) in zaupne podatke, pridobljene v okviru izvedbe storitev po tej pogodbi, varovati ter zagotavljati in izvajati ustrezne postopke ter ukrepe za zavarovanje osebnih in drugih varovanih podatkov naročnika v skladu z veljavnimi predpisi o varstvu osebnih podatkov, in sicer Splošno uredbo o varstvu osebnih podatkov (Uredba (EU) 2016/679 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (GDPR)), Zakonom o varstvu osebnih podatkov (ZVOP-2; Ur. l. RS št. 163/22), ter drugimi veljavnimi predpisi, ki urejajo področje opravljanja storitev izvajalca in področje delovanja naročnika ter napotujejo na zakonito ravnanje z osebnimi in zaupnimi podatki.

1. člen

**Kontrola nad zavarovanimi podatki**

Naročnik po svoji pooblaščeni osebi lahko kontrolira zavarovanje podatkov, izvajalec pa mu mora to kontrolo kadarkoli omogočiti in naročniku zagotoviti vse potrebne informacije za izvedbo kontrole.

1. člen

**Povrnitev škode**

V primeru, da izvajalec naklepno ali iz malomarnosti osebnih in drugih varovanih podatkov

ne varuje in ne obdeluje v skladu z določili te pogodbe, internimi akti naročnika in veljavno zakonodajo s področja varovanja osebnih in zaupnih podatkov, je naročniku dolžan povrniti vse stroške in škodo (odškodninska odgovornost, kazni, pravni stroški itd.), ki mu je nastala zaradi neustreznega varovanja oziroma nedovoljenega obdelovanja osebnih in drugih varovanih podatkov.

Stroški in škoda, ki bi naročniku nastali zaradi razlogov iz prvega odstavka tega člena, se presojajo po splošnih načelih odškodninske odgovornosti in so za vse primere skupaj po tej pogodbi omejeni do višine pogodbene vrednosti iz 14. člena te pogodbe.

1. člen

Način ravnanja z osebnimi in zaupnimi podatki

Izvajalec je dolžan vse medsebojne dogovore, dokumentacijo in katerekoli druge informacije, prejete oziroma razkrite v kakršnikoli obliki in načinu v okviru izvajanja predmeta te pogodbe, varovati kot zaupne, in sicer časovno neomejeno. S prejetimi zaupnimi podatki bo izvajalec ravnal skrbno in preudarno in jih ne bo neupravičeno uporabljal v svojo korist oziroma jih kakorkoli izkoriščal ali posredoval tretjim osebam.

1. člen

**Dolžnost varovanja podatkov s strani oseb, ki bodo neposredno opravljanje pogodbena dela**

Izvajalec je dolžan vse osebne podatke, do katerih lahko ali mora zaradi izvajanja predmeta te pogodbe dostopati, in za katere ne obstaja zakonska podlaga za njihovo hrambo, uničiti takoj, ko preneha razlog, zaradi katerega jih je pridobil, oziroma najkasneje ob izteku pogodbe. Izvajalec mora zagotoviti sledljivost obdelovanja teh podatkov v skladu z veljavno zakonodajo s področja varstva osebnih podatkov.

Kadar se namerno zberejo osebni podatki, za katere je očitno, da niso potrebni za izvajanje predmeta te pogodbe, se izbrišejo brez nepotrebnega odlašanja, drugače nepovratno uničijo ali vrnejo posamezniku, na katerega se nanašajo, ali osebi, ki jih je poslala.

Izvajalec je dolžan vse informacije o naročniku in drugih osebah ter dejstvih, ki jih pridobi pri izvajanju predmeta te pogodbe, in za katere je očitno, da bi za sopogodbenico nastala občutna škoda, če bi zanje izvedela nepooblaščena oseba, obravnavati kot poslovno skrivnost, in sicer časovno neomejeno.

1. člen

**Dolžnost varovanja podatkov s strani oseb, ki bodo neposredno**

**opravljale pogodbena dela**

Izvajalec je dolžan vse osebe, ki bodo neposredno izvajale storitve, ki so predmet te pogodbe, seznaniti z dolžnostjo varovanja podatkov. Dolžnost varovanja podatkov zavezuje vse zaposlene pri izvajalcu in osebe, ki opravljajo delo za izvajalca v okviru izvajanja pogodbenih obveznosti na katerikoli drugi pravni podlagi, in ki bi lahko prišli v stik s podatki oziroma informacijami, povezanimi z izvajanjem pogodbenih obveznosti.

1. člen

**Reference**

Izvajalec lahko navaja naročnika v svojih referencah le ob predhodnem pisnem soglasju naročnika.

1. člen

 **Odprava kršitev**

V primeru ugotovljenih kršitev zahtev glede varstva osebnih podatkov in varovanja zaupnih podatkov, naročnik od izvajalca zahteva odpravo kršitev, za kar mu postavi primeren rok, ki pa ne sme biti krajši od 15 dni. V kolikor kršitve v postavljenem roku niso odpravljene, lahko naročnik odstopi od pogodbe brez odpovednega roka.

1. **AVTORSKE PRAVICE IN PRAVICE INTELEKTUALNE LASTNINE**
2. člen

**Programska koda**

Izvajalec se zaveže na naročnika izključno prenesti vse svoje materialne avtorske pravice za izdelke, ki imajo značaj avtorskega dela in ki jih izvajalec izdela ali posebej priredi za naročnika v okviru te pogodbe, in sicer prostorsko in časovno neomejeno s pravico distribucije v okviru javnega sektorja v katerikoli obliki. Prenesena avtorska pravica naročniku omogoča, da lahko komurkoli naroči obdelovanje, predelovanje, nadgrajevanje in vzdrževanje izdelkov iz tega odstavka.

Če izvajalec pri izvajanju pogodbenih storitev uporablja programsko kodo (svojo ali s tretje strani), mora zanjo imeti zagotovljene pravice uporabe, ki dovoljujejo njeno uporabo v okviru te pogodbe. Če je v okviru izvajanja storitev potrebno programsko kodo iz tega odstavka namestiti v okolju naročnika, mora izvajalec predhodno pridobiti pisno soglasje podpisnika ali skrbnika pogodbe naročnika. Za programsko kodo po tem odstavku mora izvajalec naročniku brez dodatnih stroškov prenesti licenco, ki naročniku omogoča licenčno skladno uporabo v času izvajanja pogodbe brez dodatnih stroškov. Ob prenehanju izvajanja pogodbe mora izvajalec poskrbeti za odstranitev programske opreme iz naročnikovega okolja brez dodatnih stroškov.

Če izvajalec vgradi ali uporabi programsko kodo iz prejšnjega odstavka tega člena, ne da bi za to predhodno pridobil ustrezno pisno soglasje podpisnika in skrbnika pogodbe naročnika, če na naročnike ne prenese ustrezne licence ali če v zvezi z uporabo takšne programske kode pride do druge zatrjevane ali dejanske kršitve materialnih pravic izvajalca ali tretjih oseb, je za kršitve intelektualnih pravic pri uporabi takšne programske kode v celoti odgovoren izvajalec.

1. člen

**Zahtevek tretje osebe o kršenju njenih intelektualnih pravic**

Izvajalec se zaveže, da bo v primeru, če tretja oseba zatrjuje, da izdelek ali storitve, ki jih po tej pogodbi naročniku zagotavlja izvajalec, kršijo njene intelektualne pravice, naročnika varoval pred tem zahtevkom na svoje stroške in bo plačeval vse stroške, škodo in odvetniške stroške, ter sodne stroške, ki bi jih sodišče dokončno prisodilo ali so vključeni v poravnavo, ki jo je potrdil izvajalec. Naročnik mora izvajalca obvestiti o zahtevku in dovoliti izvajalcu, da nadzoruje obrambo, da sodeluje z naročnikom v obrambi in sodnem postopku ter v kakršnihkoli s tem povezanih pogajanjih glede poravnave.

Če pride do takšnega zahtevka ali se zdi mogoče, da bo do njega prišlo, naročnik soglaša s tem, da bo izvajalcu dovolil, da mu bo omogočil nadaljnjo uporabo izdelka ali njegovo spremembo ali njegovo zamenjavo s takšnim izdelkom, ki mu je v funkcionalnem pogledu vsaj enakovreden. Če izvajalec presodi, da nobena od teh možnosti ni razumno dosegljiva, naročnik soglaša s tem, da izvajalec na podlagi pisne zahteve, vrne izdelek, izvajalec pa naročniku povrne nastale stroške.

1. **PODIZVAJALCI**

**(Določbe, navedene v tem poglavju se uporabljajo le v primeru, če izvajalec nominira podizvajalca).**

1. člen

**Priglasitev podizvajalca za izvedbo del**

Izvajalec pogodbene obveznosti izvaja s podizvajalci, navedenimi v obrazcu »Razdelitev del med gospodarskimi subjekti« (OBRAZEC 11 iz predmetne razpisne dokumentacije), ki je/bo sestavni del te pogodbe/aneksa, ki ga skleneta naročnik in izvajalec v primeru nominacije (novega) podizvajalca.

1. člen

**Spremembe v zvezi s podizvajalci**

Izvajalec mora med izvajanjem te pogodbe naročnika obvestiti o spremembah informacij iz drugega odstavka 94. člena ZJN-3 in mu poslati informacije o nameravani vključitvi (novih) podizvajalcih najkasneje v petih (5) dneh po spremembi. V primeru vključitve (novih) podizvajalcev mora izvajalec v skladu s tretjim odstavkom 94. člena ZJN-3, skupaj z obvestilom naročniku predložiti dokumente:

* izpolnjen (nov) obrazec »Razdelitev del med gospodarskimi subjekti« (OBRAZEC 11 iz predmetne razpisne dokumentacije*)*,
* izpolnjen obrazec »Podatki o gospodarskem subjektu« (OBRAZEC 3 iz predmetne razpisne dokumentacije),
* izpolnjen obrazec »Izjava podizvajalca« (OBRAZEC 13 iz predmetne razpisne dokumentacije),
* izpolnjen obrazec »Soglasje podizvajalca za neposredna plačila« (OBRAZEC 12 iz predmetne razpisne dokumentacije), če novi podizvajalec to zahteva,
* morebitno drugo dokumentacijo na zahtevo naročnika.

Naročnik o morebitni zavrnitvi (novega) podizvajalca obvesti izvajalca najkasneje v desetih (10) dneh od prejema predloga.

1. člen

**Odgovornost za izpolnjevanje pogodbenih obveznosti**

V razmerju do naročnika izvajalec v celoti odgovarja za (ne)izpolnjevanje vseh pogodbenih obveznosti podizvajalca.

1. člen

**Izpolnjevanje pogojev za sodelovanje**

V primeru da se je izvajalec v ponudbi za predmetno javno naročilo skliceval na usposobljenost za preverjanje skladnosti namestitev programske opreme IBM v okoljih naročnika na svojega podizvajalca, ki ga izvajalec zamenjuje z novim podizvajalcem, mora predložiti ustrezno dokazilo o usposobljenosti novega podizvajalca, če novi podizvajalec namerava izvajati predmetne storitve, za katere je bila zahtevana usposobljenost. Enako ravna izvajalec v primeru, če sklene pogodbo z novim (dodatnim) podizvajalcem in le-ta namerava izvajati predmetne storitve, kot je navedeno v prejšnjem stavku.

V primeru, da se je izvajalec v ponudbi za predmetno javno naročilo skliceval na reference podizvajalca, ki ga izvajalec zamenjuje z novim podizvajalcem, mora predložiti ustrezne reference novega podizvajalca, če novi podizvajalec namerava izvajati pogodbene storitve, za katere so bile zahtevane reference. Enako ravna izvajalec v primeru, če sklene pogodbo z novim (dodatnim) podizvajalcem in le-ta namerava izvajati pogodbene storitve, kot je navedeno v prejšnjem stavku.

V primeru da se je izvajalec v ponudbi za predmetno javno naročilo skliceval na kadrovske kapacitete – usposobljene strokovnjake podizvajalca, ki ga izvajalec zamenjuje z novim podizvajalcem ali če sklene pravno razmerje z novim (dodatnim) podizvajalcem, mora glede zagotavljanja usposobljenih strokovnjakov ravnati skladno s 21. členom te pogodbe.

1. člen

**Preverjanje delavcev podizvajalca**

Naročnik si pridržuje pravico, da lahko na kraju, kjer se dela po tej pogodbi izvajajo, kadarkoli preveri delavce podizvajalca, ki opravljajo dela. Vsi delavci so dolžni dati verodostojne podatke.

1. člen

**Plačilo podizvajalcem**

***(Spodnji določbi se uporabljata, če bo podizvajalec zahteval neposredno plačilo)***

Neposredna plačila podizvajalcem po tej pogodbi so obvezna. Izvajalec s to pogodbo pooblašča naročnika, da na podlagi prejetih računov neposredno plačuje podizvajalcem dela, ki jih bodo ti opravljali po tej pogodbi. Izvajalec mora računu obvezno priložiti predhodno potrjene račune podizvajalcev, ki so opravljali dela po tej pogodbi.

Rok plačila je enak, kot je naveden v 18. členu te pogodbe, in teče od prejema računa, ki ga izda izvajalec.

***Ta določba se uporablja, če podizvajalec ne bo zahteval neposrednega plačila)***

Izvajalec mora naročniku najpozneje v šestdesetih (60) dneh od plačila končnega računa poslati svojo pisno izjavo in pisno izjavo podizvajalca, da je podizvajalec prejel plačilo za izvedena dela, neposredno povezano s predmetom javnega naročila.

1. **RAZVEZA POGODBE**
2. člen

**Ravnanje pogodbenih strank ob nastopu razveznega pogoja**

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če je naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske in socialne zakonodaje s strani izvajalca *ali podizvajalca (v primeru nominacije)* ali
* če je naročnik seznanjen, da je pristojni državni organ pri izvajalcu *ali podizvajalcu (v primeru nominacije)* v času izvajanja te pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo le-ta o tem obvesti izvajalca v desetih dneh. Izvajalec lahko v roku, ki ga določi naročnik, predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju kršitev. *Če obstaja kršitev pri podizvajalcu, lahko izvajalec v istem roku predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev. Če izvajalec ne predloži dokazov za podizvajalca ali če jih, pa naročnik oceni, da ti ukrepi ne zadoščajo, lahko izvajalec zamenja podizvajalca v roku, ki ga določi naročnik, v skladu s 94. členom ZJN-3, ali sam prevzame delo, ki ga je oddal v podizvajanje temu podizvajalcu, če ta zamenjava ali prevzem ne pomeni bistvene spremembe te pogodbe.*

Če izvajalec ne predloži dokazov zase *ali za podizvajalca* ali če jih, pa naročnik oceni, da ti ukrepi ne zadoščajo, *ali če izvajalec ne prevzame del sam ali predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne*, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti pogodbe še najmanj šest mesecev.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe naročnik obvesti izvajalca.

Če naročnik v roku šestdeset (60) dni od seznanitve s kršitvijo ne začne novega postopka javnega naročila, se šteje, da je pogodba razvezana šestdeseti (60.) dan od seznanitve s kršitvijo.

V primeru prenehanja pogodbe zaradi razveznega pogoja, naročnik plača izvajalcu vse storitve, ki jih je izvajalec izvedel do dneva prenehanja pogodbe. Morebitna škoda, ki bi naročniku nastala zaradi teh okoliščin in pogojev, pa se presoja po splošnih načelih odškodninske odgovornosti.

1. **ODSTOP OD POGODBE**
2. člen

**Odstop naročnika od pogodbe**

Med veljavnostjo te pogodbe lahko naročnik ne glede na določbe zakona, ki ureja obligacijska razmerja, odstopi od pogodbe v okoliščinah, kot to določa 96. člen ZJN-3:

* javno naročilo je bistveno spremenjeno, kar terja nov postopek javnega naročanja,
* v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja,
* zaradi hudih kršitev obveznosti iz Pogodbe o Evropski uniji, Pogodbe o delovanju Evropske unije (PDEU) in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

Naročnik lahko odstopi od pogodbe tudi v primerih:

* če mu v času trajanja pogodbe preneha članstvo v programu IASP in le-to ni bilo obnovljeno,
* neizpolnjevanja pogodbenih obveznosti s strani izvajalca/*podizvajalca (v primeru nominacije)*,
* če ugotovi, da dobave in storitve izvaja podizvajalec, ki ga izvajalec ni navedel v svoji ponudbi, oziroma ni dogovorjen s to pogodbo,
* drugih utemeljenih razlogov na strani naročnika.
1. člen

**Odstop izvajalca od pogodbe**

Izvajalec lahko odstopi od pogodbe v primerih:

* neizpolnjevanja pogodbenih obveznosti s strani naročnika,
* drugih utemeljenih razlogov na strani izvajalca.
1. člen

**Odpovedni rok**

Odpovedni rok v primeru odstopa od pogodbe iz razlogov iz prvega odstavka 45. člena te pogodbe je devetdeset (90) dni od dne, ko druga pogodbena stranka prejme odstop od pogodbe, razen če se pogodbeni stranki sporazumno dogovorita drugače.

V primeru odstopa od pogodbe iz razlogov iz drugega odstavka 45. člena in 46. člena te pogodbe, pogodbena stranka s pisnim opominom, v katerem določi primeren rok, pozove drugo pogodbeno stranko kršiteljico na odpravo kršitve. Če stranka kršiteljica v roku s kršitvami ne preneha, pride do odstopa od te pogodbe.

Odpovedni rok v primeru odstopa od pogodbe iz razlogov iz drugega odstavka 45. člena in 46. člena te pogodbe je devetdeset (90) dni od izteka roka za odpravo kršitve iz prejšnjega odstavka tega člena, če stranka kršiteljica s kršitvami ni prenehala, razen če se pogodbeni stranki sporazumno dogovorita drugače.

V primeru 1. alineje drugega odstavka 45. člena pogodba preneha veljati z dnem prenehanja članstva v programu IASP oziroma z dnem izpolnitve naročnikovih obveznosti v okviru programa IASP katerega član je bil naročnik v času veljavnosti pogodbe, kar nastopi kasneje, vendar ne kasneje od devetdeset (90) dni od dne prenehanja članstva v programu IASP.

1. člen

**Dolžnosti pogodbenih strank po odstopu od pogodbe**

Pogodbeni stranki se zavezujeta takoj po odstopu od pogodbe pristopiti k izdelavi končnega obračuna izvedenih storitev.

Ne glede na to, katera od pogodbenih strank odstopa od pogodbe, je naročnik izvajalcu dolžan plačati skladno s pogodbo izvedene in prevzete storitve ter opremo do trenutka odstopa od pogodbe. Morebitna škoda, ki bi naročniku nastala zaradi odstopa od pogodbe se, razen v primeru prve alineje prvega in drugega odstavka 45. člena in prve alineje 46. člena te pogodbe, presoja po splošnih načelih odškodninske odgovornosti.

1. **OSTALA DOLOČILA POGODBE**
2. **člen**

**Spremembe pogodbe**

Spremembe te pogodbe brez novega postopka javnega naročanja so dopustne le pod pogoji iz 95. člena ZJN-3.

1. **člen**

**Podaljšanje naročanja in izvajanja storitev**

Pogodbeni stranki lahko pod enakimi pogoji podaljšata naročanje in izvajanje storitev po tej pogodbi do začetka naročanja in izvajanja storitev po novi pogodbi, sklenjeni v postopku oddaje novega javnega naročila za izvedbo predmetnih storitev, pod pogojem, da se postopek oddaje novega javnega naročila v času veljavnosti te pogodbe že izvaja, a se še ni zaključil s sklenitvijo nove pogodbe. Pogodbeni stranki podaljšata izvajanje storitev po tej pogodbi s sklenitvijo aneksa k tej pogodbi.

1. **člen**

**Določila Obligacijskega zakonika**

Za vse, kar v tej pogodbi ni posebej dogovorjeno, veljajo določila Obligacijskega zakonika (OZ; Ur. l. RS, št. 83/01 s spremembami in dopolnitvami).

1. **člen**

**Reševanje sporov**

Naročnik in izvajalec se sporazumeta, da bosta vsa sporna vprašanja reševala sporazumno v duhu dobrih poslovnih običajev. Če sporazum med strankama ni mogoč, je za rešitev spora pristojno stvarno pristojno sodišče v Ljubljani.

1. **člen**

***(V primeru, da ponudnik v OBRAZCU 3 označi elektronski podpis)***

Pogodba je sestavljena in podpisana elektronsko v enem izvodu.

***(V primeru, da ponudnik v OBRAZCU 3 označi fizični podpis)***

Pogodba je sestavljena in podpisana v dveh enakih izvodih, od katerih prejme vsaka od pogodbenih strank po en izvod.

 ***(Spodnji podatki se dopolnijo v fazi sklenitve pogodbe z izbranim ponudnikom)***

Št.:\_\_\_\_\_\_\_\_\_\_\_\_\_\_\_\_\_\_\_ Št.:

\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_ Ljubljana, dne\_\_\_\_\_\_\_\_\_\_

**Izvajalec: Naročnik:**

**Zavod za pokojninsko in invalidsko**

 **zavarovanje Slovenije**